Teardrops on My Guitar

"Teardrops on My Guitar" (בעברית: "דְּמָעוֹת עַל הַגִּיטָרָה שֶׁלִי") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום הבכורה שלה, Taylor Swift. בנוסף הוא גם נכלל במהדורה הבינלאומית של אלבומה השני, Fearless. השיר יצא לאור ב-19 בפברואר 2007, על ידי חברת התקליטים ביג משין רקורדס, כסינגל השני מתוך האלבום, אך בבריטניה נשלח לרדיו רק בשנת 2009. הוא נכתב על ידי סוויפט וליז רוז והופק על ידי ניית'ן צ'פמן. מבחינה לירית, הוא נכתב על חבר מכיתתה אשר היו לה רגשות כלפיו. סוויפט חשבה שלו יש רגשות כלפיה גם כן, אך כשסיפרה לו על כך היא חוותה שברון לב. לאחר צאת השיר דרו (אותו הגבר שאהבה) ניסה ליצור קשר עם סוויפט אך היא לא רצתה לדבר איתו. מבחינה מוזיקלית, הוא שיר בעל קצב בינוני, בו נעשה שימוש בעיקר בגיטרה אקוסטית שתוארה כ"עדינה".

מבקרים רבים שמו לב כי אף על פי ש-"Teardrops on My Guitar" הוא שיר קאנטרי פופ, עדיין יש בו יותר דגש על פופ, מכיוון שלא היו בו כלי נגינה ואלמנטים המאפיינים שירי קאנטרי. השיר זכה לביקורות חיוביות, כאשר רבים מהמבקרים החמיאו על סגנון הביצוע של סוויפט ועל קולה. הוא נחשב לפורץ דרך בקריירה שלה מכיוון שהוא היה לשיר הפריצה שלה בארצות הברית, כאשר הגיע למקום ה-13 במצעד הבילבורד הוט 100 ולמקום השני במצעד שירי הקאנטרי. נכון לעשור השני של המאה ה-21 מכירותיו עומדות על למעלה מ-3 מיליון עותקים בארצות הברית מה שהוביל את איגוד תעשיית ההקלטות האמריקאי (RIAA) להעניק לו את תואר הפלטינה המשולשת. בנוסף לכך, הוא נכנס פעמיים למצעדי סוף השנה של המדינה.

הווידאו קליפ של "Teardrops on My Guitar" בוים על ידי טריי פנג'וי ובו סוויפט צופה במושא אהבתה, כשהוא מפתח מערכת יחסים עם אישה אחרת. הקליפ שלו זיכה אותה במועמדות לפרס הווידאו קליפים של MTV בקטגוריית "האמן החדש של השנה". על מנת לקדם את השיר, היא הופיעה עימו בתחנות רדיו, פסטיבלים וסיבובי הופעות.

== רקע ==
סוויפט כתבה את השיר על בחור בשם דרו הארדוויק תלמיד שלמד איתה בכיתה והיה לסוויפט רגשות כלפיו. סוויפט ודרו ישבו אחד לשני בכיתה ונהפכו לחברים טובים אם כי בסתר סוויפט רצתה שהם יהיו זוג.<ref></ref> מאוחר יותר, סוויפט שמעה כי דרו אומר עליה דברים כמו כמה היא חכמה או יפה, מה שגרם לה לחשוב שדרו בעניין שלה גם כן, אך לבסוף הסתבר כי דברים אלו נאמרו על מישהי אחרת. בסופו של דבר דרו פיתח מערכת יחסים עם אותה הבחורה שחשק בה. סוויפט לעולם לא התוודתה בפניו על הרגשות שלה כלפיו. כשיצא האלבום, דרו לא שמע את השיר או על השיר ולא ידע על רגשותיה של סוויפט כלפיו, אך כשהשיר הופץ כסינגל והחל לצבור פופולריות בארצות הברית דרו הבין כי השיר מדבר עליו.<ref name=":1"></ref> בעקבות כך הוא החל לנסות ליצור קשר עם סוויפט בטלפון אך היא לא ענתה לשיחותיו. מאוחר יותר הוא גם השאיר לה הודעות קוליות אך היא הרגישה מובכת מדי כדי לענות להן.<ref></ref>

לאחר שנתיים, הופיע דרו בפתאומיות בחנייה שלה. סוויפט לא ידעה עד היום למה דרו הופיעה בחנייה שלה; חלק מהתאוריות אומרות כי הוא רצה להוכיח לחבר שלו שהיה איתו כי השיר אכן נכתב עליו וחלק אומרים שזה היה נועד לחדש את הקשר ביניהם.<ref name=":2"></ref> עם זאת, סוויפט אמרה כי גם אם דרו היה מציע לה להיות איתה במערכת יחסים אחרי צאת האלבום, זה כבר לא היה אכפת לה כי לטענתה "היא עברה הלאה".<ref name=":2" /> סוויפט אמרה כי השיר הוא דוגמה לאופן בו סוויפט מבטאת את רגשותיה דרך שירים ולא בשום דרך אחרת שכן, לא דיברה על מה שקרה עם אף אחד לפני צאת השיר. היא השתמשה בשמו של דרו בשיר מכיוון שמאוד רצתה שהשיר יהיה אישי ומרגש על מנת שמעריציה יאהבו אותו.<ref name=":1" />

== הרכב ==

"Teardrops on My Guitar" הוא שיר קאנטרי פופ באורך 3 דקות ו-35 שניות.<ref></ref> הוא בעל קצב בינוני עם זמן משותף של 104 פעימות בדקה. הוא נכתב בסולם סי במול מז'ור וקולה של סוויפט משתרע על פני אוקטבה אחת, החל מסולם F<sub>3</sub> ועד ל-B♭<sub>4</sub>.<ref name=":3"></ref> טכניקת השירה שלה בו מדמה שירה עם אוויר מועט כדי ליצור רושם שהיא חסרת נשימה על מנת לשים דגש על תחושת שיברון הלב שהיא חווה.<ref name=":3" /> קצב התקדמות האקורדים בו הוא B♭–Gm–E♭–F. כלי הנגינה המאפיינים אותו הם מנדולינה וגיטרה אקוסטית עם שילוב של תופים, על מנת לתת לו תחושה של "פשטות".<ref name=":4"></ref>

מבחינה לירית, השיר עוסק בשיברון לב והוא מאזכר את שמו של בן האדם עליו נכתב.<ref name=":3" /><ref name=":4" /> בשיר, סוויפט מדברת על כך שהיא מאוהבת במישהו שמתעניין כבר במישהי אחרת ולכן היא נשברת מההרגשה שלא תוכל להשיג אותו. בשיר סוויפט מעמידה פנים שהיא שמחה בשמחתו, אך היא שבורה מבפנים ובוכה בביתה.<ref name=":3" /> דייב היטון מ-PopMatters אמר כי מילות השיר "מתארות ניסיון לעמוד בשלמות שלא ניתן להגיע אליה, הנושא המרכזי באלבום".<ref name=":6"></ref>

== וידאו קליפ ==
סוויפט ודרו צוחקים בספרייה בקליפ של "Teardrops on My Guitar".
את הווידאו קליפ לשיר ביימה טריי פנג'וי שביימה גם את הקליפ הקודם של סוויפט, "Tim McGraw". סוויפט בחרה לעבוד עם פנג'וי לאחר שהייתה מרוצה מחוויית העבודה איתה בפעם הקודמת.<ref name=":5"></ref> היא אמרה כי נושא הקליפ הוא סביב אהבה שלא קיבלה מענה.<ref name=":5" /> תחילה, התכנון היה לצלם את הקליפ כאילו הוא מתרחש במאה ה-20, אך מאוחר יותר הוחלט לצלם אותו בעיר גדולה בעידן המודרני. עם זאת, סוויפט בחרה לצלם את הקליפ בנאשוויל, טנסי כפי שצולם הקליפ הקודם.<ref></ref> הזמר והשחקן האמריקאי טיילר הילטון גילם את דרו בקליפ. סוויפט בחרה בהילטון לאחר שהתרשמה ממנו כשחקן ואף הציעה לו מעבר להשתתפות בקליפ גם להשתתף באחת מההופעות שלה.<ref name=":5" /> בנוסף, סוויפט אמרה שהיא בחרה בהילטון מכיוון שהוא הזכיר לה במקרה את דרו. הקליפ צולם בתיכון "Hume-Fogg" ב-15 בינואר 2007 כאשר נעשו בתיכון כמה שינויים על מנת להתאים אותו לקליפ.<ref></ref>

הקליפ מתחיל בכך שהילטון שואל את סוויפט אם היא באה למשחק בשישי. סוויפט שואלת אותו למה הוא רוצה לדעת והוא אומר לה שזה סתם מתוך סקרנות והולך. לאחר מכן, הסצנה מתחלפת וסוויפט נראית שוכבת לצד גיטרה אקוסטית על מזרן בחדר שינה תוך כדי שהיא מבצעת את השיר. בהמשך, הסצנה מתחלפת והילטון וסוויפט נראים בספרייה מדברים וצוחקים בקול רם עד שהספרנית מבקשת מהם להיות בשקט. לאחר מכן נראית סוויפט מערבבת חומרים במעדה לכימיה. הילטון נכנס למעבדה ומסיח את דעתה של סוויפט שכתוצאה מכך, שופכת בטעות יותר מדי חומר למבחנה והחומר נשפך. הילטון עוזר לסוויפט לנקות ולאחר מכן סוויפט מבחינה שהילטון מנשק בחורה אחרת, כשזו מתבוננת בו בייאוש. לקראת הסוף, ישנה חזרה לסצנת הגיטרה שם נראית סוויפט שהיא בוכה ונוספת לכך סצנה בה נראית סוויפט ליד אח בוער. הקליפ קיבל מועמדות לפרס "הקליפ הכי מוזרם של השנה" בטקס פרסי CMT אונליין ובנוסף גם זיכה את סוויפט במועמדות לאמן החדש של השנה בטקס פרסי הווידאו קליפים של MTV. נכון ל-3 באפריל 2021, לקליפ יש 157 מיליון צפיות ביוטיוב.

== ביקורת ==
סוויפט מבצעת את "Teardrops on My Guitar" במהלך הופעה.
השיר זכה לביקורות חיוביות מטעם מבקרי המוזיקה. רוג'ר הולנד מ-PopMatters החמיא לעובדה שהוא שילב מוזיקת פופ ביחד עם קאנטרי וטען שסוויפט אינה צריכה להגביל את עצמה להיות רק זמרת קאנטרי. עם זאת, הולנד צפה שהשילוב של סגנונות אחרים ביחד עם קאנטרי עלול להוות מכשול כשסוויפט תבקש לנגן את השירים בתחנות רדיו שמנגנות מוזיקת קאנטרי או שתרצה שהשירים יתנגנו בערוצי מוזיקה שמנגנות מוזיקת קאנטרי. בנוסף לכך, הוא דיבר על כך שהתדמית שלה אינה תדמית שמתאימה למישהי שהיא לא זמרת קאנטרי ולכן תהיה לה בעיה למשוך קהלי מעריצים מסוגות אחרות.<ref name=":6" /> ביל לאמב מ-About.com נתן לשיר דירוג של 4 מתוך 5 כוכבים. לאמב החמיא לסגנון הביצוע והכתיבה של סוויפט, אך מתח ביקורת על ההפקה והעיבוד וכינה אותם כ"משעממים", אך סיכם בכך שהוא בין השירים הזכורים ביותר של השנה בה יצא.<ref></ref> שון דולי גם הוא מ-About.com תיאר את השירה של סוויפט כ"לא פחות משובת לב".

פיונה צ'ואה מ-MTV אסיה כינתה את "Teardrops on My Guitar" כאחד מבין השירים הטובים ביותר אלבום.<ref></ref> דבורה אוונס פרייס מבילבורד אמרה שהוא מציג את אותן האיכויות של הסינגל הקודם, בין אם זה בכתיבה או בשירה של סוויפט ואמרה שהיא צופה לה הצלחה גדולה בשנים הבאות בעקבותיו. צ'אק טיילור, גם הוא מבילבורד הצהיר שזהו "מבוא מיינסטרים יפהפה לאמנית ששם משפחתה מסמל את עלייתה".<ref></ref> ברולינג סטון אמרו כי הצלחתו המסחרית של השיר הייתה מוצדקת.<ref></ref> ג'ון בראם מ-Star Tribune החמיא למילות השיר וראה אותן כ"מעצימות נשים בגיל ההתבגרות ובגיל המכללה" ו"מלמדות התמודדויות עם גברים".<ref></ref> באתר Insider, כללו אותו ברשימת 14 השירים הטובים ביותר שנכתבו על ידי בני נוער.<ref></ref> בנוסף לכך, הוא דורג במקום ה-47 ברשימת 91 השירים הטובים ביותר על אהבה כוזבת, של מגזין ווג לנוער.<ref></ref> השיר הוכתר לשיר ה-72 הטוב ביותר של סוויפט על ידי BuzzFeed.<ref name=":7" />

ברשימת "כל 206 השירים של טיילור סוויפט, לפי דירוג" שפורסמה על ידי רולינג סטון, דורג השיר במקום ה-68, תוך שברשימה דומה שפורסמה על ידי אינדפנדנט, דורג במקום ה-83.<ref name=":0"></ref><ref name=":8" />

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|83
|<ref name=":8"></ref>
|-
|רולינג סטון
|כל 206 השירים של טיילור סוויפט, לפי דירוג
|68
|<ref name=":0" />
|-
|BuzzFeed
|167 השירים הטובים ביותר של טיילור סוויפט, לפי דירוג
|72
|<ref name=":7"></ref>
|-
|NME
|השירים הטובים ביותר של טיילור סוויפט, לפי דירוג
|17
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|18
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|38
|<ref></ref>
|}

== הצלחה מסחרית ==
השיר הגיע בשיאו למקום ה-13 במצעד הבילבורד הוט 100 ובכך למעשה הפך לשיר הראשון של הזמרת שנכנס לעשרים העליונים במצעד.<ref></ref> בסוף 2007 הוא נכנס למקום ה-89 במצעד סוף השנה והיה לשיר הראשון שלה שנכנס למצעד זה.<ref></ref> בנוסף הוא נכנס למצעד סוף השנה של שנת 2008 במקום ה-48. בסך הכול שהה במצעד במשך 48 שבועות.<ref></ref><ref name=":9"></ref> נכון לשנת 2014, מכירותיו עומדות על 3 מיליון עותקים בארצות הברית ובכך הוא זכאי למעמד של שלוש פלטינות.<ref></ref>

במצעד שירי הקאנטרי "Teardrops on My Guitar" זכה להצלחה גדולה יותר כאשר הגיע למקום השני במצעד ושהה בו בסך הכול 25 שבועות.<ref></ref> במצעד סיכום השנה של מצעד זה, הצליח השיר להגיע למקום ה-28.<ref></ref> בנוסף לכך, הוא הצליח להגיע גם למקום השביעי במצעד שירי הפופ ובנוסף הגיע למקום ה-35 במצעד סיכום השנה של המצעד.<ref name=":9" /> בסך הכול שהה במצעד במשך 21 שבועות.<ref name=":9" /> הצלחתו בארצות הברית המשיכה גם במצעד השירים העכשוויים למבוגרים ובמצעד 40 השירים למבוגרים, כאשר בשני המצעדים האלו נכנס לעשירייה הפותחת ודורג במצעדי סיכום השנה של שני מצעדים אלו, כאשר במצעד השירים העכשוויים למבוגרים הגיע למקום השישי ולמקום ה-30 במצעד השני.<ref name=":9" />

השיר היה נחשב לשיר הפריצה של סוויפט בארצות הברית שכן שיר זה העלה את הפופולריות סביבה במדינה.<ref name=":9" /> גם בקנדה השיר זכה להצלחה כאשר הגיע למעמד פלטינה במדינה, אם כי במצעד קנדה הוט 100 הצליח להגיע למקום ה-45 בלבד, אך עשה זאת כאשר השיר לא יצא כסינגל כלל.<ref name=":9" /> בבריטניה השיר הגיע למקום ה-51.<ref></ref>

== פרסים ומועמדויות ==
{| class="wikitable"
|-
! שנה
! גוף
! פרס
! תוצאה
! מקור
|-
! scope="row" rowspan="3"| 2008
| פרסי הווידאו קליפים של MTV
|האמן החדש הטוב ביותר
| 
| style="text-align:center;"|<ref></ref>
|-
|פרסי הקאנטרי של BMI
| שיר השנה
| 
|style="text-align:center;"|<ref></ref>
|-
|פרסי המוזיקה של SESAC נאשוויל
| פרסים מיוחדים לקידום נמרץ של שיר קאנטרי
| 
|style="text-align:center;"|<ref></ref>
|-
! scope="row" rowspan="1"| 2009
|פרסי הפופ של BMI
| שירים זוכי פרסים
| 
|style="text-align:center;"|<ref></ref>
|}

== הופעה ==
סוויפט מבצעת את "Teardrops on My Guitar" במהלך "[[Fearless Tour" בשנת 2010.]]
סוויפט ביצעה את השיר כאשר שימשה כזמרת חימום של להקת הקאנטרי רסקל פלאטס במהלך סיבוב הופעות שלה.<ref></ref> בנוסף לכך, היא גם ביצעה את השיר במסגרת סיבוב ההופעות של ג'ורג' סטרייט כאשר שימשה גם בו כזמרת חימום ובתאריכים נבחרים בסיבוב ההופעות של הזמר בראד פייזלי.<ref></ref><ref></ref><ref></ref> באמצע 2007 שימשה גם כזמרת חימום בסיבוב ההופעות "Soul2Soul II Tour" של טים מקגרו ופיית' היל שם גם ביצעה את השיר. ב-2008 שימשה שוב כזמרת חימום של רסקל פלאטס בסיבוב הופעות אחר שלה, שם שוב ביצעה את השיר.<ref></ref>

מקומות נוספים בהם סוויפט ביצעה את השיר היו בתוכנית Total Request Live (TRL),<ref></ref> במיזמים המוזיקליים "The Engine Room" ו-Studio 330 Sessions,<ref></ref><ref></ref> ובמופע מטעם App Store בניו יורק, אשר הוקלט והופץ כמיני-אלבום בלעדי לאייטונס, Rhapsody Originals.<ref></ref> בנוסף לכך, קידמה סוויפט את "Teardrops on My Guitar" גם בבריטניה כאשר הופיע בתחנת הרדיו 95.8 Capital FM ובתוכנית האירוח The Paul O'Grady Show.<ref></ref> לאחר מכן היא חזרה לקדם את השיר בארצות הברית כאשר הופיעה עימו בתוכנית CMT Crossroads, בתוכנית הרדיו Clear Channel Communications, בפסטיבל הקאנטרי האמריקאי ובפסטיבל V.<ref></ref><ref></ref> בנוסף גם ביצעה את השיר במופע צדקה באוסטרליה.<ref></ref>

היא ביצעה אותו בסיבוב ההופעות לקידום האלבום וגם באחת ההופעות בסיבוב ההופעות "The Red Tour" ובאחת מההופעות בסיבוב ההופעות "Reputation Stadium Tour".<ref></ref>

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Teardrops on My Guitar" בוצע באצטדיון ניסאן בנאשוויל, טנסי, ב-5 במאי 2023. לפני שביצעה את השיר ליד הפסנתר, סוויפט הרהרה בשנותיה הראשונות בנאשוויל, והזכירה שהיא עברה לעיר בכיתה ח' והחלה לכתוב שירים בגיל 12. היא העלתה זיכרונות על כך שנאשוויל היא המקום שבו כתבה שירים רבים. שבסופו של דבר הופיעו באלבום הבכורה שלה.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!הסמכה
!יחידות שהוסמכו/מכירות
|-
!ארצות הברית (RIAA)
|פלטינה 3×
|3,000,000
|-
!הממלכה המאוחדת (BPI)<ref></ref>
|כסף
|200,000<small></small>
|-
!קנדה (Music Canada)
|פלטינה
|80,000*
|-
! colspan="3" |סיכום
|-
!בכל העולם
|
|5,398,000<small></small><ref name=":132"></ref>
|-
| colspan="3" |<small>* נתוני מכירות המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== היסטוריית יציאות לאור ==
{| class="wikitable plainrowheaders"
|-
! scope="col"| אזור
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
! scope="row" rowspan="2"| ארצות הברית
| 19 בפברואר 2007
| רדיו קאנטרי
| rowspan="2"| ביג משין
| align="center"|<ref></ref>
|-
| 30 באוגוסט 2019
| תקליט 7 אינץ'
| align="center"|<ref name="vinyl"></ref><ref name="hollywoodreporter"></ref>
|}

== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2007
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי ליז רוז
קטגוריה:שירים שהופקו על ידי נייתן צ'פמן
קטגוריה:וידאו קליפים שבוימו על ידי טריי פנג'וי
קטגוריה:וידאו קליפים שצולמו בארצות הברית
קטגוריה:שירי לפידים
קטגוריה:שירים על בכי
קטגוריה:שירים על גיטרות
קטגוריה:שירים על כאב לב
קטגוריה:בלדות משנות ה-2000
קטגוריה:בלדות פופ
קטגוריה:בלדות קאנטרי
קטגוריה:שירי קאנטרי פופ
קטגוריה:שירי כסף בממלכה המאוחדת
קטגוריה:סינגלים בהוצאת ביג משין רקורדס